text: Frækt tyveriforsøg i Sønderborg
  05 april 2014 kl. 05.18
  En 91 årig dame fik fredag aften besøg af en meget ubuden og uhøflig gæst
  En tyv forsøgte i går aftes at snyde sig ind hos en 91 år gammel dame i Sønderborg. Lidt over klokken ni fredag aften ringende han på hos kvinden og udgav sig for at være hjemmehjælper. Men den troede kvinden ikke på, og hun valgte derfor at lade hoveddøren forblive lukket.
  Det var dog ikke noget der afskrækkede manden. Han brækkede i stedet kvindens terrassedør op og brød ind hos kvinden, for at gennemgå hendes ejendele, alt i mens hun var hjemme. Ifølge den 91 årige kvinde stak manden dog af uden at få noget med sig.
  Her på TV SYD har vi tidligere fortalt, hvordan tricktyve i Esbjerg har udgivet sig for at være hjemmehjælpere. Om det har nogen relation til indbruddet i Sønderborg i aftes vides ikke. Men der har det seneste stykke tid været en del indbrud i Sønderborg, fortæller vagthavende til TV SYD.
  Kvinden beskriver manden som værende iført grå hættetrøje og med blå og hvidstribede bukser.
  Oplysninger om manden kan gives til Sønderjyllands Politi
  